

### ประกาศมหาวิทยาลัยธรรมศาสตร์

**เรื่อง หลักเกณฑ์และอัตราค่าใช้บริการเครื่องมือวิทยาศาสตร์ วัสดุอุปกรณ์
และสถานที่ของคณะเภสัชศาสตร์ พ.ศ. ๒๕๖๔**

 **……………......……………………..**

โดยที่เป็นการสมควรให้มีประกาศมหาวิทยาลัยธรรมศาสตร์ เรื่อง หลักเกณฑ์และอัตราค่าใช้บริการเครื่องมือวิทยาศาสตร์ วัสดุอุปกรณ์ และสถานที่ของคณะเภสัชศาสตร์ อาศัยอำนาจตามความในมาตรา ๓๙ แห่งพระราชบัญญัติมหาวิทยาลัยธรรมศาสตร์ พ.ศ. ๒๕๕๘ ประกอบกับข้อ ๙ วรรคสอง ของข้อบังคับมหาวิทยาลัยธรรมศาสตร์ว่าด้วยการบริหารการเงิน งบประมาณ
และการบัญชี พ.ศ. ๒๕๖๔ อธิการบดีจึงออกประกาศไว้ดังนี้
 **ข้อ ๑** ประกาศนี้เรียกว่า “ประกาศมหาวิทยาลัยธรรมศาสตร์ เรื่อง หลักเกณฑ์และอัตรา
ค่าใช้บริการเครื่องมือวิทยาศาสตร์ วัสดุอุปกรณ์ และสถานที่ของคณะเภสัชศาสตร์ พ.ศ. ๒๕๖๔” **ข้อ ๒** ประกาศนี้ให้ใช้บังคับตั้งแต่วันถัดจากวันประกาศเป็นต้นไป **ข้อ ๓** ในประกาศนี้

“มหาวิทยาลัย” หมายความว่า มหาวิทยาลัยธรรมศาสตร์

“อธิการบดี” หมายความว่า อธิการบดีมหาวิทยาลัยธรรมศาสตร์

“คณะ” หมายความว่า คณะเภสัชศาสตร์

“คณบดี” หมายความว่า คณบดีคณะเภสัชศาสตร์

“ผู้ใช้บริการ” หมายความว่า ผู้ใช้บริการเครื่องมือวิทยาศาสตร์ วัสดุอุปกรณ์ และสถานที่ของ
คณะเภสัชศาสตร์ที่ได้รับอนุญาตจากคณบดี

 **ข้อ ๔** อัตราค่าใช้บริการเครื่องมือวิทยาศาสตร์ วัสดุอุปกรณ์ และสถานที่ของคณะให้เป็นไปตามบัญชีแนบท้ายประกาศนี้

 **ข้อ ๕** ผู้ใช้บริการต้องปฏิบัติตามกฎ ระเบียบ ข้อบังคับ ประกาศที่เกี่ยวข้อง หรือข้อตกลงการใช้บริการอย่างเคร่งครัด

 **ข้อ ๖** ผู้ใช้บริการตามบัญชีแนบท้ายประกาศฉบับนี้ จะต้องระมัดระวังและรักษาทรัพย์สิน
ที่ขอใช้บริการ หากทรัพย์สินเสียหายหรือสูญหาย ผู้ใช้บริการจะต้องรับผิดชอบชดใช้ความเสียหายตามกรณีที่
เกิดความเสียหาย หรือสูญหายอันเนื่องมาจากการใช้บริการนั้นทั้งหมดเต็มตามจำนวน

**ข้อ ๗** ในการขอลดหรือยกเว้นค่าใช้บริการเครื่องมือวิทยาศาสตร์ วัสดุอุปกรณ์ และสถานที่
ของคณะ ให้คณบดีเป็นผู้มีอำนาจพิจารณาเป็นรายกรณีไป

**ข้อ ๘** ค่าใช้บริการเครื่องมือวิทยาศาสตร์ วัสดุอุปกรณ์ สถานที่ของคณะ และค่าบริการอื่น ๆ นอกเหนือจากที่กำหนดไว้ในประกาศนี้ ให้เป็นไปตามข้อตกลงระหว่างผู้ใช้บริการกับคณะ

**ข้อ ๙** ให้คณบดีรักษาการให้เป็นไปตามประกาศนี้

 ประกาศ ณ วันที่ มีนาคม พ.ศ. ๒๕๖๔

 (รองศาสตราจารย์เกศินี วิฑูรชาติ)

 รักษาการแทนอธิการบดี